**Ministru kabineta noteikumu projekta**

**„Latvijas Etnogrāfiskā brīvdabas muzeja publisko**

**maksas pakalpojumu cenrādis” sākotnējās ietekmes novērtējuma**

**ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Latvijas Etnogrāfiskā brīvdabas muzeja publisko maksas pakalpojumu cenrādis” (turpmāk – Projekts) izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par tiešās pārvaldes iestāžu sniegto maksas pakalpojumu cenrāžu apstiprināšanu. |
|  2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 18.decembra noteikumu Nr.925 „Latvijas Etnogrāfiskā brīvdabas muzeja nolikums” 5.1.apakšpunktu Latvijas Etnogrāfiskajam brīvdabas muzejam (turpmāk – muzejs) ir tiesības iekasēt maksu par sniegtajiem pakalpojumiem. Pašlaik maksu par Latvijas Etnogrāfiskā brīvdabas muzeja (turpmāk – muzeja) sniegtajiem pakalpojumiem nosaka 2013.gada 2.janvāra muzeja direktora apstiprinātais publisko maksas pakalpojumu cenrādis, taču saskaņā ar Likuma par budžetu un finanšu vadību 5.panta devīto daļu muzeja sniegto publisko maksas pakalpojumu cenrādi nepieciešams apstiprināt Ministru kabinetā.Projekts ir izstrādāts saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, ievērojot principu, ka maksa par publisko pakalpojumu nepārsniedz muzeja funkciju veikšanai nepieciešamo izdevumu apjomu. Muzejs cenas par publiskajiem maksas pakalpojumiem ir noteicis tik augstas, cik lielas ir ar muzeja publisko maksas pakalpojumu sniegšanu saistītās tiešās un netiešās izmaksas.Ministru kabineta 2012.gada 18.decembra noteikumu Nr.925 „Latvijas Etnogrāfiskā brīvdabas muzeja nolikums” 3.4.apakšpuntks nosaka, ka muzeja funkcijas ir nodrošināt muzeja krājuma pieejamību sabiedrībai, tai skaitā muzeja ekspozīcijās – centrālajā ekspozīcijā Rīgā, lauku ekspozīcijā „Vēveri” Vecpiebalgas novadā un ekspozīcijā „Zemnieka – zvejnieka sēta „Vītolnieki”” Rucavas novadā. Projekta 3.punkts paredz, ka muzeja lauku ekspozīcijā „Vēveri” Vecpiebalgas novadā un muzeja ekspozīcijā „Zemnieka – zvejnieka sēta „Vītolnieki”” maksa no muzeja apmeklētājiem netiek iekasēta, lai veicinātu šo muzeja lauku ekspozīciju apmeklējumu, jo abas muzeja lauku ekspozīcijas atrodas ģeogrāfiski sarežģīti atrodamās vietās.Muzejs apmeklētājiem ir atvērts visu gadu katru dienu, atbilstoši muzejā noteiktajam darba laikam vasaras un ziemas sezonā. Ik gadu muzeju apmeklē līdz 120 000 apmeklētāju, kuri galvenokārt ierodas aktīvā tūrisma sezonā, tas ir, vasaras sezonā no 1.maija līdz 30.septembrim. Līdz ar aktīvā tūrisma sezonas beigām apmeklētāju skaits un muzeja publisko maksas pakalpojumu pieprasījums samazinās. Laikā no 1.oktobra līdz 30.aprīlim muzejā ir noteikts ziemas piedāvājumu klāsts, kas apjoma un daudzveidības ziņā ir attiecīgi mazāks nekā vasaras sezonā. Līdz ar to muzeja sniegto publisko maksas pakalpojumu izcenojums ziemas sezonā noteikts proporcionāli samazinātā apmērā, salīdzinot ar muzeja piedāvājumu vasaras sezonā.Lai veicinātu muzeja ekspozīciju apskati un kultūras vērtību pieejamību sabiedrībai, izvērtējot muzeja budžeta iespējas un specifiku, kā arī lai veicinātu muzeja apmeklētāju skaita palielināšanos, Projekta 4.punktā ir noteiktas apmeklētāju grupas, kuras ir atbrīvotas no ieejas maksas par šādiem muzeja publisko maksas pakalpojumu cenrāža pielikuma 1., 2., 3. un 4.punktā noteiktajiem muzeja sniegtajiem pakalpojumiem.Vienlaikus muzeja publisko maksas pakalpojumu cenrādis Projekta pielikuma 1. un 2.punktā nosaka samazinātu samaksu par muzeja sniegtajiem pakalpojumiem – muzeja pastāvīgo ekspozīciju, izstāžu un teritorijas apmeklējumu vasaras un ziemas sezonā, šādām personu grupām – pensionāri, pilna laika studenti un personas ar III invaliditātes grupu. Tāpat muzeja publisko maksas pakalpojumu cenrādis Projekta pielikuma 1.6. un 2.6.apakšpunktā nosaka samazinātu maksu muzeja teritorijas, telpu vai eksponātēku īslaicīgajiem nomniekiem, kā arī kāzu, kristību, dažādu veida jubileju apmeklētājiem, kuri ienāk muzeja teritorijā tikai pie amatniekiem par Projekta pielikuma 1. un 2.punktā noteiktajiem muzeja pakalpojumiem – muzeja pastāvīgo ekspozīciju, izstāžu un teritorijas apmeklējumu vasaras un ziemas sezonā, nolūkā veicināt personu ieinteresētību nomāt muzeja teritoriju, telpas un eksponātēkas, kā arī muzeja teritorijā organizēt kāzu, kristību un dažādu veida jubileju pasākumus.Projekta pielikuma 3.punkts nosaka muzeja pastāvīgo ekspozīciju, izstāžu un teritorijas apmeklējumu ar dažāda veida kombinētām biļetēm – ģimenes biļete, sezonas biļete, gada biļete, grupas biļete un vakara biļete.Projekta 5.punkts nosaka, ka muzeja rīkoto pasākumu laikā maksu par cenrāža 1. un 2.punktā minētajiem pakalpojumiem neiekasē no muzeja pasākumu mākslinieciskā procesa nodrošinātājiem, pasākumu goda viesiem, izglītības un kultūras nozares institūciju pārstāvjiem, valsts reprezentatīvās funkcijas nodrošinātājiem un pasākumu atbalstītājiem (sponsoriem) (uzrādot muzeja ielūgumu vai ieejas karti), nepārsniedzot 0,5 % apmeklējumus no kopējā biļešu skaita gada laikā. Minētais regulējums nepieciešams, lai nodrošinātu valsts augstāko amatpersonu, citu amatpersonu, tai skaitā izglītības un kultūras nozares institūciju pārstāvju, un muzeja sadarbības partneru, kuri ir līdzdarbojušies muzeja funkciju un uzdevumu īstenošanā, attīstības veicināšanā un muzeja kultūrvēsturiskās vides sakārtošanas darbos, dalību muzeja rīkotajos pasākumos.Lai veicinātu muzeja ekspozīciju pieejamību, Projekta 6.punktā ir noteikts, ka muzeja noteiktajās akciju dienās maksai par cenrāža 1. un 2.punktā minētajiem pakalpojumiem tiek piemērota 100% atlaide.Projekta pielikumā norādītajiem pakalpojumiem, kas saistīti ar kultūras vēstures izpēti, zinātni vai izglītību pievienotās vērtības nodoklis netiek piemērots saskaņā ar [Pievienotās vērtības nodokļa likuma](http://likumi.lv/ta/id/253451-pievienotas-vertibas-nodokla-likums) [52.panta](http://likumi.lv/ta/id/253451-pievienotas-vertibas-nodokla-likums#p52) pirmās daļas 17.punkta "d" apakšpunktu. Pārējiem Projekta pielikumā norādītajiem pakalpojumiem, kas tieši nav saistīti ar kultūras vēstures izpēti, zinātni vai izglītību, piemēro pievienotās vērtības nodokļa 21 procenta likmi atbilstoši Pievienotās vērtības nodokļa likuma 41.panta pirmās daļas 1.punktam.Ministru kabineta 2010.gada 12.oktobra noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” 4.punkts nosaka, ka tiesību aktos, saskaņā ar kuriem veicams maksājums valsts budžetā, ir jānosaka norēķinos ar valsts budžetu izmantojamie maksas pakalpojumu veidi. Lai nodrošinātu muzeja publisko maksas pakalpojumu pieejamību sabiedrībai, Projekta 7.punkts paredz noteikt muzejam tiesības iekasēt maksu par publiskajiem maksas pakalpojumiem: (a) ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē; (b) skaidrā naudā muzeja kasē; (c) muzejā ar maksājumu karti maksājumu karšu pieņemšanas terminālī vai citā alternatīvā sistēmā, ja muzejs vai starpniekinstitūcija to tehniski nodrošina. |
|  3. |  Projekta izstrādē iesaistītās institūcijas | Latvijas Etnogrāfiskais brīvdabas muzejs, Kultūras ministrija |
| 4. | Cita informācija | Nav. |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Sabiedrības mērķgrupas, kuras tiesiskais regulējums ietekmē vai varētu ietekmēt | Ik gadu muzeju apmeklē līdz 120 000 apmeklētāji. Tie ir tūristi no Latvijas un ārvalstīm (studenti, skolēni, pensionāri u.c. interesentu mērķgrupas). |
| Tiesiskā regulējuma ietekme uz tautsaimniecību un administratīvo slogu | Projektā noteiktās publisko maksas pakalpojumu cenas ir vienādas vai pat zemākas par līdzīgu pakalpojumu cenām citās iestādēs, tādēļ Projektā noteiktais tiesiskais regulējums būtiski neietekmēs muzeja pieejamību sabiedrībai. Muzeja publisko maksas pakalpojumu cenu politika attiecībā uz sociāli vismazāk aizsargātajām personu grupām tiek nodrošināta, nosakot pazeminātu cenu noteiktām apmeklētāju grupām, kā arī nosakot sabiedrības grupas, kurām muzeja pamatpakalpojumi – pastāvīgās ekspozīcijas un izstāžu apmeklējums – ir pieejami bez maksas.Iegūtie finanšu līdzekļi par muzeja sniegtajiem publiskajiem maksas pakalpojumiem tiks izlietoti muzeja sniegto publisko maksas pakalpojumu faktisko izmaksu segšanai. |
| Administratīvo izmaksu monetārs novērtējums |  Projekts šo jomu neskar. |
| Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (tūkst. latu) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1516364 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1516364 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 1516364 | 0 | 0 | 0 | 0 |
| 2.1. valsts pamatbudžets | 1516364 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „Latvijas Etnogrāfiskā brīvdabas muzeja publiskā maksas pakalpojumu cenu kalkulācija” un 2.pielikumā „Latvijas Etnogrāfiskā brīvdabas muzeja publiskā maksas pakalpojuma sniegšanā iesaistīto darbinieku izlietotais darba laiks un atalgojums”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2015.gadā finanšu resursi muzeja izdevumu segšanai sastāda 1 516 364 *euro* apmērā, tajā skaitā ieņēmumi no muzeja maksas pakalpojumiem un citi pašu ieņēmumi veido 350 000 *euro* (23 % no muzeja resursiem izdevumu segšanai) un valsts budžeta dotācija no vispārējiem ieņēmumiem ir 1 166 364 *euro* (77 % no muzeja resursiem izdevumu segšanai). |

*Anotācijas IV, V un VI sadaļa – Projekts šo jomu neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Latvijas Etnogrāfiskais brīvdabas muzejs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

26.08.2015. 11:15

1479

### Millersone, 67994510

info@brivdabasmuzejs.lv